לורה (טיל)

לורה או LORA (ראשי תיבות באנגלית של LOng Range Artillery), הוא טיל קרקע-קרקע מתוצרת מפעל מלמ של התעשייה האווירית לישראל. זהו טיל לטווח של עד 400 ק"מ, בעל מנוע דלק מוצק ודיוק מרבי (CEP) של כ-10 מטרים. לורה מונחה באמצעות INS-GPS ומסוגל לשאת ראש קרב (רש"ק) של 400 או 600 ק"ג, לפי מטרות השימוש.

קיומו של הטיל נחשף בתחילת נובמבר 2003, כאשר ניסוי שיגור סודי מעל לים שודר בטעות ברשת לוויינית בינלאומית ונקלט ברחבי המזרח התיכון. את הסיפור הביא אז ערוץ 10 בטלוויזיה. אותו ניסוי נכשל אז, כאשר הטיל יצא משליטה וצנח לים. הניסויים הבאים הוכתרו כהצלחה. במאי 2020 בוצע ניסוי מוצלח בלורה שכלל שיגור שני טילים מכלי שיט, אחד לטווח 90 ק"מ והשני לטווח 400 ק"מ, ושניהם פגעו במטרה.

המתחרים בולטים של לורה הם ה-ATACMS האמריקאי, ה-איסקנדר הרוסי וה-WS-3 הסיני.

משתמשים
ביוני 2016 פורסם שאזרבייג'ן מחזיקה בטילי לורה כתגובה להתחמשות ארמניה בטילי איסקנדר. ככל הידוע, נעשה בטיל שימוש מבצעי ראשון בשנת 2020, במהלך מלחמת נגורנו קרבאך השנייה.

בסוף 2016 פורסם כי צה"ל שוקל לרכוש טילי לורה, אבל הדבר לא יצא אל הפועל עד לסוף 2020, בעיקר בשל התנגדות חיל האוויר וגורמים נוספים במערכת הביטחון.

ב 19 בספטמבר 2023 פורסמו סרטונים המראים שימוש בטילי לורה בתחילת הקרבות של אזרבייג'ן נגד נגורנו-קרבאך. משרד המשפטים באזרבייג'ן הכחיש את השימוש בהם.

במרץ 2017 פורסם כי פולין תרכוש טילי לורה במאות מיליוני דולרים.

טילי הלורה נמכרו גם להודו. ואף קיים שיתוף פעולה לייצור משותף של הטיל.

ראו גם 
 נץ דורס (רקטה)

קישורים חיצוניים

 דף הבית של הטיל באתר התעשייה האווירית
מידע באתר www.defense-update.com
הטיל לורה נחשף בתעשייה האווירית
 "יכולות שיש למעט מדינות בעולם"; טיל התקיפה לורה עבר ניסוי ימי מוצלח, קול חי, יוני 2020

הערות שוליים 

טילים ישראליים
טילי קרקע-קרקע
התעשייה האווירית לישראל: טילים
מוצרי מפעל מלמ